**Ministru kabineta noteikumu projekta “Grozījumi Ministru kabineta 2004. gada 3. augusta noteikumos Nr. 674 “Noteikumi par sprādzienbīstamiem, ugunsbīstamiem un īpaši svarīgiem objektiem, kuros izveidojami ugunsdrošības, ugunsdzēsības un glābšanas dienesti”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 5.1punktam kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 2020. gada 10. jūnijā pieņemtais Administratīvo teritoriju un apdzīvoto vietu likums kas stājās spēkā 2020.gada 23.jūnijā paredz jaunu administratīvi teritoriālo iedalījumu. Ministru kabineta noteikumi Nr. 674 “Noteikumi par sprādzienbīstamiem, ugunsbīstamiem un īpaši svarīgiem objektiem, kuros izveidojami ugunsdrošības, ugunsdzēsības un glābšanas dienesti”(turpmāk – Noteikumi) grozāmi, lai nodrošinātu atbilstību Administratīvo teritoriju un apdzīvoto vietu likumā noteiktajam jaunajam administratīvi teritoriālajam iedalījumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu Nr. 674 “Noteikumi par sprādzienbīstamiem, ugunsbīstamiem un īpaši svarīgiem objektiem, kuros izveidojami ugunsdrošības, ugunsdzēsības un glābšanas dienesti” (turpmāk – Noteikumi) 1. pielikumā uzskaitīti sprādzienbīstami, ugunsbīstami un īpaši svarīgi objekti (turpmāk - Objekti), kuros izveidojami ugunsdrošības, ugunsdzēsības un glābšanas dienesti. Noteikumu 1. pielikumā norādītas Objektu adreses, kā arī, Objekti sagrupēti 1. pielikuma sadaļās pēc teritorijām, kādās tie atrodas. Adreses un teritorijas norādītas atbilstoši administratīvi teritoriālajam iedalījumam, kas noteikts ar 2008. gada 18. decembra Administratīvo teritoriju un apdzīvoto vietu likumu.  2020. gada 10. jūnijā pieņemts jauns Administratīvo teritoriju un apdzīvoto vietu likums, kas stājās spēkā 2020. gada 23. jūnijā, Pārejas noteikumu 2. punktā noteikts, ka: 1) republikas pilsētu un novadu pašvaldības turpina pildīt savas funkcijas un uzdevumus normatīvajos aktos noteiktajā kārtībā līdz 2021. gada pašvaldību vēlēšanās ievēlētās pašvaldības domes pirmajai sēdei, kura tiek sasaukta šajā likumā noteiktajā kārtībā 2021. gada 1. jūlijā. 2) Līdz 2021. gada 30. jūnijam pašvaldību darbībā ir piemērojami Ministru kabineta 2013. gada 19. marta noteikumi Nr. 154 "[Noteikumi par republikas pilsētu un novadu administratīvo teritoriju robežu aprakstu apstiprināšanu](https://likumi.lv/ta/id/255698-noteikumi-par-republikas-pilsetu-un-novadu-administrativo-teritoriju-robezu-aprakstu-apstiprinasanu)".  Ministru kabineta 2013. gada 19. marta noteikumos Nr. 154 “Noteikumi par republikas pilsētu un novadu administratīvo teritoriju robežu aprakstu apstiprināšanu”, kas piemērojami līdz 2021. gada 30. jūnijam, noteiktas Ilūkstes novada robežas. Atbilstoši 2020. gada 10. jūnija Administratīvo teritoriju un apdzīvoto vietu likuma pielikuma 10. punktam Augšdaugavas novadā ietilpst Ilūkstes pilsēta un Šēderes pagasts. Savukārt Noteikumu 1. pielikuma III. sadaļā norādīti Objekti, kas atrodas Daugavpilī un šobrīd vēl pastāvošās Ilūkstes novada pašvaldības administratīvajā teritorijā, tostarp Objekts, kas atrodas Ilūkstes novada Šēderes pagastā – Līnijas ražošanas dispečeru stacija “Ilūkste”.  Tiesību akta projekts izstrādāts, lai saskaņotu Noteikumu 1. pielikuma III. sadaļā norādītās administratīvās teritorijas nosaukumu, kā arī III. sadaļā norādītā Objekta adresi ar 2020. gada 10. jūnija Administratīvo teritoriju un apdzīvoto vietu likumu. Ievērojot 2020. gada 10. jūnija Administratīvo teritoriju un apdzīvoto vietu likuma Pārejas noteikumu 2. punkta noteikumus, tiesību akta projekts nosaka, ka grozījumi Noteikumu III. sadaļā stājas spēkā 2021. gada 1. jūlijā.  Vienlaicīgi tiesību akta projekts paredz precizēt adreses Objektiem, kas atrodas Olaines un Saldus novados, norādot arī pagastus, kuros tie atrodas.  Noteikumu projekts stājas spēkā nākamajā dienā pēc tā izsludināšanas, izņemot noteikumu 1.2. un 1.3. punktu, kas stājas spēkā 2021. gada 1. jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts kvantitatīvi un kvalitatīvi nepasliktina sabiedrības iespēju saņemt pakalpojumus. Tādejādi sabiedrības līdzdalības un komunikācijas aktivitātes netiks veiktas. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ugunsdzēsības un glābšanas dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemaina iesaistīto institūciju kompetenci. |
| 3. | Cita informācija | Nav |

Iekšlietu ministrs S. Ģirģens

Vīza: Iekšlietu ministrijas valsts sekretārs D. Trofimovs

13.08.2020. 15:19

754

Ilsters 67075931

zanis.ilsters@vugd.gov.lv